इंसान की आठ प्रतिशत चिंताएं ही होती हैं सच साबित : डॉ. अग्रवाल
नकारात्मकसोच के कारण रहने वाली इंसान की 92 प्रतिशत चिंताएं गलत निकलती हैं। केवल आठ प्रतिशत चिंताएं ही ऐसी होती है जो सच निकलती है। यह बात हरियाणा कृषि विश्वविद्यालय में पर्सनेलिटी डेवलेपमेंट विषय पर आयोजित कार्यशाला में बोलते हुए नेशनल डेयरी रिसर्च इंस्टीट्यूट की डॉ. अंजलि अग्रवाल ने कही। उन्होंने कहा कि हमारा दिमाग एक बाग की तरह है जो फूल भी दे सकता है और कांटे भी। इसलिए हर स्थिति में दिमाग को अच्छा सोचने की आदत डालनी चाहिए। इंसान की सोच की गुणवत्ता पर ही उसकी जिंदगी की खुशी निर्भर करती है। इंसान जितना अच्छा सोचेगा उसकी जिंदगी उतनी ही अच्छी रहेगी। इससे पूर्व कार्यशाला में विश्वविद्यालय के कुलपति प्रो. केपी सिंह ने कहा व्यक्तित्व का विकास जीवन में सफलता के लिए बहुत अनिवार्य है। उन्होंने कहा एक परिपक्व व्यक्ति जीवन में प्रत्येक चुनौती का दृढ़ता से मुकाबला कर सकता है और एक सुखद शांतिपूर्ण वातावरण स्थापित करके दूसरों को प्रेरणा दे सकता है। होम साइंस कॉलेज की डीन डॉ. प्रवीण पूनिया ने संस्थान की प्रगति के लिए एकता एवं सामंजस्य को जरूरी बताया। उन्होंने कहा ऐसे वातावरण में कर्मचारी अपनी क्षमताओं का बेहतर प्रदर्शन कर सकते हैं। इस मौके पर कार्यशाला की संयोजक सचिव डॉ. संतोष सांगवान ने मंच का संचालन किया जबकि डॉ. शांति बालदा ने धन्यवाद ज्ञापित किया।
दोदिन चली कार्यशाला
एकमार्च को शुरू हुई यह कार्यशाला दो दिन तक चली। मेजबान विभाग की अध्यक्षा एवं उपरोक्त कार्यशाला की संयोजिका डॉ. कृष्णा दुहन ने बताया कि इस कार्यशाला में कुल छह तकनीकी सत्र हुए जिनमें हॉउ टू स्टे पॉजिटिव इन टफ एन्वायरनमेंट, लीडरशिप एंड टीम वर्क, सेल्फ मैनेजमेंट, स्ट्रेस मैनेजमेंट आदि विषयों पर विषय विशेषज्ञों ने विचार रखे।
hin_Deva hin_Deva hin_Deva hin_Deva